SPD  Sozialdemokratische Partei Deutschlands (SPD) er et af verdens ældste politiske partier. Det tyske socialdemokratiske parti blev grundlagt i 1863 af Ferdinand Lassalle i Leipzig som Allgemeine Deutsche Arbeiterverein, og skiftede i 1890 til dagens navn. Formand fra 22. april 2018 er Andrea Nahles, der dog 2. juni 2019 bekendtgjorde sin fratrædelse efter et historisk dårligt valgresultat ved Europaparlamentsvalget i maj 2019.  Partiet har deltaget i mange regeringer. Siden 2013 deltager SPD i en regering sammen med de konservative CDU/CSU, den såkaldte "Große Koalition" (stor koalition). Siden marts 2017 stiller partiet den tyske Forbundspræsident, Frank-Walter Steinmeier.   Partiets ungdomsorganisation hedder JuSoS, som er en forkortelse for "Junge Sozialisten und Sozialistinnen in der SPD".